
KISKŐRÖS VÁROS POLGÁRMESTERE


ELŐTERJESZTÉS
(a Képviselő-testület 2024. november 6-i ülésére)


TÁRGY:	OPAUSZKI GÁBORNÉ HASZONBÉRLETI SZERZŐDÉSÉNEK MEGHOSSZABBÍTÁSA


Opauszki Gáborné 6200 Kiskőrös, Liget utca 16. 3. ajtószám alatti lakos (a továbbiakban: Kérelmező) a Képviselő-testület 34/2019. számú határozatával haszonbérleti szerződést kötött Kiskőrös Város Önkormányzatával (a továbbiakban: Önkormányzat) a Kiskőrös 0311/20 hrsz-on nyilvántartott 6 ha 6785 m2 alapterületű, szőlő, kivett út és szántó művelési ágban lévő, a Petőfi Sándor út végén található földterület területéből 4 ha 3899 m2 szántó rendeltetésű területrész mezőgazdasági célú bérbevétele tárgyában 2 éves időtartamra. 2021-ben a haszonbérleti szerződést felek egy éves időtartamra meghosszabbították, a haszonbérlet díját évi 395.000,- Ft összegben állapították meg, majd 2022-ben ismételten meghosszabbították 2024. december 31. napjáig. 2023-ban - a Budapest-Belgrád vasútvonal újjáépítési beruházás magyarországi szakaszának fejlesztésével kapcsolatban - az ingatlan (földterület) helyrajzi száma 0311/125 hrsz-ra módosult, összterülete 6 ha 4989 m2-re csökkent. A változás miatt Szerződő Felek a haszonbérleti szerződést közös megegyezéssel módosították,  a haszonbérbe adott terület mértéke 4 ha 2103 m2 területre változott. 
Tekintettel arra, hogy a haszonbérleti szerződés 2024. december 31. napjával megszűnik, Kérelmező a fent nevesített területrész használati jogának meghosszabbítását kezdeményezte további 5 éves időtartamra.
 
Kiskőrös Város Önkormányzata Képviselő-testületének az önkormányzati vagyonról, a vagyon hasznosításáról szóló 26/2012. (XII.19.) önkormányzati rendeletének 27. § (2) bekezdésében foglaltak szerint az önkormányzati vagyon használati, hasznosítási jogának 1 évet meghaladó átengedéséről a Képviselő-testület dönt.
A mező- és erdőgazdasági földek forgalmáról szóló 2013. évi CXXII. törvény 38. § (1) bekezdése értelmében a föld tulajdonosa a föld használatát haszonbérbeadás útján hasznosíthatja.

Az Önkormányzat tulajdonában álló földterületek haszonbérbeadás útján történő hasznosítása az Önkormányzat részére bevételt biztosít, továbbá az érintett földterület művelése, tisztán tartása részbeni tehermentesítést jelent az önkormányzati feladat ellátása alól.

A fentiekre tekintettel javaslom, hogy a Képviselő-testület a határozat-tervezetben foglaltak szerint döntsön.


Kiskőrös, 2024. október 28.    


Domonyi László s.k.,
polgármester









HATÁROZAT-TERVEZET


Kiskőrös Város Önkormányzatának Képviselő-testülete

1. egyetért azzal, hogy Kiskőrös Város Önkormányzata tulajdonában álló, Kiskőrös 0311/125 hrsz-on nyilvántartott 6 ha 4989 m2 alapterületű, szőlő, kivett út és szántó művelési ágban lévő, természetben a Petőfi Sándor út végén található földterületből 4 ha 2103 m2 szántó rendeltetésű területrészt haszonbérlet útján hasznosítása és Kiskőrös Város Önkormányzata a haszonbérleti jogviszonyt Opauszki Gáborné családi gazdával a határozat-tervezet mellékletét képező szerződésben foglalt feltételekkel 2029. december 31. napjáig meghosszabbítsa.

1. felhatalmazza a polgármestert a határozat-tervezet mellékletét képező haszonbérleti szerződés megkötésére, a használati jog ingatlan-nyilvántartásban történő bejegyeztetésére, valamint a kapcsolódó jognyilatkozatok megtételére.

Felelős:	polgármester
Határidő:	2024. december 31.  
